**Bjelovarsko-bilogorska županija**

**OSNOVNA ŠKOLA DEŽANOVAC**

**Dežanovac 285**

**43506 DEŽANOVAC**

**Tel: 043 675 840,841, 845,846**

**Fax: 043 675 849**

**e-mail: os.dezanovac@gmail.com**

**INFORMACIJE ZA RODITELJE**



**Poštovani roditelji,**

prije svega zahvaljujemo vam na dosadašnjoj suradnji i strpljenu koje ste s obzirom na ovu izvanrednu situaciju do sada pokazali. Početak nove školske godine donosi nam nove izazove stoga je važno da svi - učitelji, učenici i roditelji imaju razumijevanja jedni za druge.

Hrvatski zavod za javno zdravstvo i Ministarstvo znanosti i obrazovanja 24. 08. 2020. dostavilo nam je UPUTE ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2020./2021 (<https://www.hzjz.hr/wp-content/uploads/2020/03/Upute_vrtici_i_skole_24_08_2020_HZJZ-1.pdf> ).

Iz uputa izdvajamo bitno:

1. Važno je da **roditelji** ne dolaze u pratnji djeteta/učenika ako imaju **simptome zarazne bolesti** (npr. **povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje**), ako im je izrečena mjera samoizolacije ili ako imaju saznanja da su zaraženi s COVID-19,

2. Važno je da roditelji ne dovode **dijete/učenika** u školu ukoliko:

- ima **simptome zarazne bolesti** (npr. **povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje**), ima izrečenu mjeru samoizolacije, imaju saznanja da je zaraženo s COVID-19.

Kod pojave navedenih znakova bolesti dijete/učenik ostaje kod kuće, javlja se najprije

telefonom izabranom liječniku obiteljske medicine, odnosno pedijatru koji odlučuje o testiranju

prema liječničkoj indikaciji. O navedenom roditelj telefonom obavještava školu (prvenstveno razrednika).

3. U školu učenici dolaze i odlaze sami, organiziranim prijevozom ili u pratnji roditelja, ovisno o odluci

roditelja, kao što bi dolazili i odlazili da nema epidemije. Kada dovodi i odvodi dijete, roditelj ili

druga osoba u pratnji u pravilu ne ulazi u prostor škole. Ulazak roditelja u prostor škole mora biti opravdan (u slučaju prijeke potrebe) i unaprijed dogovoren ( telefonski ili mailom). Kontakt brojevi djelatnika škole nalaze se na web stranici škole i izvješeni su na ulaznim vratima škole.

4. **Maske za lice su obavezne** za roditelje i druge osobe kada je njihov ulazak u ustanovu nužan.

5. **Maske za lice su obavezne** u javnom prijevozu, uključujući organizirani prijevoz. U javnom prijevozu učenici se trebaju pridržavati mjera propisanih za javni prijevoz (nošenje

maske u javnom prijevozu i održavanje fizičke distance) koje se mogu pronaći na poveznici:

<https://www.hzjz.hr/wp-content/uploads/2020/03/Preporuke-za-rad-u-djelatnosti-prijevozaputnika-autobusima-tijekom-epidemije-koronavirusa-COVID-19.pdf>.

\* Oš Dežanovac je od osnivača potražila maske za učenike, te će po primitku iste biti podijeljene učenicima.

\*Vozni red autobusnih linija ostaje nepromijenjen.

6. **Roditelji su dužni izmjeriti tjelesnu temperaturu djetetu svaki dan prije dolaska u školu** te u slučaju povišene tjelesne temperature ne smiju dovoditi dijete u školu. Učenici starije dobi sami mjere temperaturu. Učenici viših razreda mogu samostalno mjeriti tjelesnu temperaturu. Učenicima od 1. do 4. razreda OŠ preporuka je da svaki dan prije odlaska u ustanovu roditelj u djetetovu bilježnicu upiše vrijednost izmjerene temperature kod djeteta. Bilježnicu dijete donosi sa sobom u ustanovu, a učitelj provjerava.

7. Ako djeca/učenici razviju simptome COVID-19 tijekom boravka u ustanovi, odgojitelji/učitelji odmah obavještavaju roditelje/staratelja, koji u najkraćem roku trebaju doći po dijete, koje će do dolaska roditelja biti zbrinuto.

**Ministarstvo znanosti i obrazovanja 29.8.2020. objavljuje nelektoriranu inačicu dokumenta Modeli i preporuke za rad u uvjetima povezanima s COVID-19 u pedagoškoj/školskoj godini 2020./2021.  u kojemu se predlažu modeli i nude preporuke za odgojno-obrazovni rad i izvođenje nastave u vrtićima i školama** [https://mzo.gov.hr/UserDocsImages//dokumenti//Modeli%20i%20preporuke%20za%20provedbu%20nastave%20u%202020-2021%20(29.8.2020).pdf](https://mzo.gov.hr/UserDocsImages//dokumenti//Modeli%20i%20preporuke%20za%20provedbu%20nastave%20u%202020-2021%20%2829.8.2020%29.pdf) )

Iz modela i preporuka za rad izdvajamo:

1. Roditelji moraju biti svjesni da se zbog epidemije treba strogo pridržavati mjera te da svako nepridržavanje istih utječe na povećanje rizika od zaraze.

2. Roditeljima se preporučuje da sa svojom djecom, bez obzira na dob djeteta**, što češće razgovaraju o onome što trebaju činiti da zaštite svoje, ali i zdravlje članova obitelji, vršnjaka** i drugih.

3. Iako je roditeljima ograničena mogućnost ulaska u odgojno-obrazovnu ustanovu, **roditelji imaju obvezu pratiti napredovanje svoga djeteta**.

**Molimo roditelje za strpljenje i suradnju i zahvaljujemo na dosadašnjem trudu i razumijevanju…Sve daljnje informacije za roditelje bit će objavljene na web stranici naše škole.**

**SRETNO U NOVOJ ŠKOLSKOJ GODINI!**

**…učitelji, stručni suradnici i ravnatelj Zoran Činčak**